Teodosio Vesteiro Torres

**Teodosio Vesteiro Torres**, nado en Vigo o 12 de xuño de 1847 e finado en Madrid o 12 de xuño de 1876, foi un músico, xornalista e escritor galego.

## Traxectoria 
Os seus pais foron Juan María Vesteiro Barbeito, oficial de infantaría, natural de Lugo, e Antonia Torres Fernández, natural da Coruña. Ingresou no Seminario de Tui en 1860, onde ocupou unha cátedra de Humanidades e foi bibliotecario, clasificando e ordenando os máis de 6&nbsp;000 libros alí existentes. Comezou a escribir no *Boletín Eclesiástico del Obispado de Tuy*. Foi vicepresidente da sociedade La Juventud Católica del Miño, redactor de *La Juventud Católica de Tuy* e director da orquestra da catedral de Santa María. En 1871 abandonou os estudos eclesiásticos e trasladouse a Madrid onde exerceu o ensino musical, residindo na casa dos seus curmáns Lorenzo Quintero e Emilia Calé. En 1872 morreu a súa nai, suceso que lle afectaría fondamente.

Colaborou en *El Heraldo Gallego* (Ourense), *Revista Galaica* (Ferrol), *La Concordia* e *La Caridad*-*El Desengaño* (Vigo). En 1875 fundou en Madrid a asociación Galicia Literaria, da que anos despois tomou o seu nome a revista *Galicia Literaria*. Escribiu en castelán, mais a maioría das súas obras son de temática galega seguindo a ideoloxía galeguista.

Despois de destruír os seus traballos de xuventude, suicidouse no Paseo do Prado disparándose un tiro cun revólver, na madrugada do 12 de xuño de 1876, deixando dúas cartas de despedida, unha a Manuel Curros Enríquez e outra a Valentín Lamas Carvajal.
miniatura|page=3|''Coroa de morte 'o inspirado escritor é doce poeta gallego...*

## Obras 
* *Flores para la soledad, seis melodías para canto e piano*, 1871.
* *Versos*, 1874.
* *Galería de Gallegos Ilustres*, 5 tomos: *Poetas de la Edad Media*, *Guerreros*, *Marinos*, *Príncipes y Diplomáticos* e *Artistas*, 1874.
* *Rimas de D. Rodrigo de Moscoso y Osorio, vizconde de Altamira. Siglos XV a XVI*, 1875.
* *Desde el cielo*, zarzuela manuscrita inédita, Arquivo Municipal de Vigo.
### Póstumas 
* *Monografías de Vigo*, 1878.
* *Galería de Gallegos Ilustres. Apéndice*, 1879.
* *Páginas sueltas*, 1892, publicado por Emilia Calé.
* *Poesías*, 1896, na *Biblioteca Gallega* de Martínez Salazar.
* *Recuerdos de Galicia*, 1896, con prólogo de V. Novo y García.

## Recoñecemento 
Após a súa morte, *O Tio Marcos d'a Portela* publicou o libriño de vinte páxinas *Coroa de morte 'o inspirado escritor é doce poeta gallego Teodosio Vesteiro Torres*, despois diso, *El Heraldo Gallego* publicou o libro *Corona fúnebre á la memoria del inspirado escritor y poeta gallego Teodosio Vesteiro Torres* (1877, 58 páx.), no que colaboraron Valentín Lamas Carvajal; José M. Hermida; Emilia Calé; Eduardo Álvarez Pertierra; A. J. Pereira; Emilia Pardo Bazán; Alfredo Vicenti; José Tresguerras Melo; Pastora Guerrero; José María Montes; Nicolás Taboada Fernández; Xoán Neira Cancela e Rafael Bugallal.
miniatura|page=7|*Corona fúnebre á la memoria del inspirado escritor y poeta gallego...*.
O concello de Vigo dedicoulle o nome do Parque Poeta Vesteiro Torres, no barrio de Coia.

O personaxe de Vesteiro, como fantasma do Museo do Prado, aparece na novela *El Maestro del Prado y las pinturas proféticas* (Planeta, 2013) de Javier Sierra Albert.

## Galería de imaxes 
## Notas 
## Véxase tamén 
### Bibliografía 
* AAVV, "Vesteiro Torres, Teodosio" en *Gran Enciclopedia Galega Silverio Cañada* (en DVD).
* AAVV, "Vesteiro Torres, Teodosio" en *Dicionario biográfico de Galicia*, t. 1, p.&nbsp;305. Ir Indo.
* AAVV, "Vesteiro Torres, Teodosio" en *Diccionario enciclopédico galego universal*, t. 59, p.&nbsp;48-49. Ir Indo-*La Voz de Galicia*.
* AAVV, *Enciclopedia Espasa'', v. 68, p.&nbsp;184. ISBN 84-239-4568-5 
* 
* 
* 

### Outros artigos 
* La Galicia Literaria
* Emilia Calé
### Ligazóns externas 
* Ficha en galegos.info
* "Tuy" de Teodosio Vesteiro Torres (I)